ตลาดหุ้นเอเชียปรับตัวลงภาคบ่าย จากแรงเทขายหลังราคาน้ำมันร่วงต่อเนื่อง
ตลาดหุ้นเอเชียปรับตัวลงภาคบ่าย จากแรงเทขายหลังราคาน้ำมันร่วงต่อเนื่อง
20 ม.ค. 2559

ตลาดหุ้นเอเชียปรับตัวลงต่อในการซื้อขายภาคบ่ายวันนี้ เนื่องจากแรงเทขายที่มีเข้ามาในตลาด ภายหลังจากที่ตลาดร่วงลงเมื่อเร็วๆนี้ แม้ว่า ก่อนหน้านี้จะมีกระแสคาดการณ์ว่า ทางการจีนจะใช้มาตรการกระตุ้นเศรษฐกิจก็ตาม
ดัชนี HSI ตลาดหุ้นฮ่องกงปิดภาคเช้าที่ 18,894.88 จุด ลดลง 740.93 จุด, -3.77% ส่วนดัชนี Kospi ตลาดหุ้นเกาหลีใต้ ร่วง 2.4% และดัชนี S&amp;P/ASX 200ตลาดหุ้นออสเตรเลีย ร่วง 1%
สำหรับข้อมูลเศรษฐกิจที่ได้มีการเผยแพร่ในวันนี้ ได้แก่ กระทรวงพาณิชย์จีนเปิดเผยว่า ตัวเลขการลงทุนโดยตรงจากต่างประเทศ (FDI) ของจีนในเดือนธ.ค.ลดลง 5.8% เมื่อเทียบรายปี แตะระดับ 7.702 หมื่นล้านหยวน (1.223 หมื่นล้านดอลลาร์สหรัฐ)
กระทรวงระบุว่า FDI นอกภาคการเงินในเดือนธ.ค. ปรับตัวขัน 6.1% สู่ระดับ 8.65 หมื่นล้านหยวน
ส่วนข้อมูลเศรษฐกิจสหรัฐที่จะมีการเปิดผยในวันนี้ ได้แก่ ดัชนีราคาผู้บริโภค (CPI) เดือนธ.ค. ตัวเลขการเริ่มสร้างบ้าน-การอนุญาตก่อสร้างเดือนธ.ค. และสต็อกน้ำมันประจำสัปดาห์จากการปิโตรเลียมสหรัฐ (API)
 
 